Силата на любовта, Джеймс Ван Прааг
Силата на любовта, Джеймс Ван Прааг
-----------------------------------


В тази завладяваща книга Джеймс Ван Прааг,  духовен учител и международно признат медиум, разказва за трансформиращата енергия и сила на любовта. С представянето на ярки лични истории и невероятни прозрения от Духовния свят, по един блестящ начин Джеймс разкрива тайнството на нашата духовна природа и ни учи как да активираме силата на любовта, за да отворим сърцето си за света. Знанията и опита, които той споделя, наред с много практически насоки, медитации и утвърждения, ще ви помогнат да създадете хармония в живота си с другите и със самите себе си.

Когато се изпълним с любящи мисли, тревогата и безпокойството започват да се разсейват. Решенията, които преди са ни се стрували трудни, спират да ни плашат. Преставаме да привличаме към себе си различни неблагоприятни ситуации и хора, защото се научаваме да освобождаваме тази затормозяваща енергия. Щом започнем съзнателно да се обграждаме с енергията на любовта и приемането, които са наше естествено състояние на съществуване, пътуването ни в това физическо измерение става по-одухотворено, пълноценно и съдържателно.

„Когато използваме силата на любовта, ние осъзнаваме мястото си в света и космоса. Разбираме колко сме ценни и започваме да почитаме живота, своя и този на другите живи същества. Чувстваме се свързани помежду си, а вътрешната ни светлина огрява всички. Превръщаме се в Божествени пратеници на Единния Източник, които разбират, че разделение няма и всички сме част от Единството на Живота.“

Джеймс Ван Прааг